Bacău, 04 mai 2014

**Zilele Universităţii "Vasile Alecsandri" din Bacău**

**Comunicat de presă**

În perioada 04-07 iunie 2014 Universitatea „Vasile Alecsandri” din Bacău sărbătoreşte 53 de ani de învăţământ superior. Cu această ocazie universitatea organizează a doua ediţie a Conferinţei Internaţionale „Riscuri naturale şi antropice”, în cadrul căreia vor fi prezentate peste 240 de lucrări realizate de de academicieni, cadre didactice universitare, cercetători şi doctoranzi din 24 ţări.

Vineri, 6 iunie 2014, Universitatea organizează un spectacol aniversar la Teatrul de Vară "Radu Beligan" din Bacău, începând cu ora 17.00, cu intrarea liberă, program care include momente muzicale şi dansuri artistice, realizate de colaboratori profesionişti şi de studenţii universităţii noastre.

Prorector cu etica şi imaginea universităţii,

Lector univ. dr. Cristina CÎRTIŢĂ-BUZOIANU